  Виталий Пронин Кылем арняе Удмуртиын «Красавица в стиле этно» вожвылъяськонлэн заочной люкетэз йылпумъяськиз. Табере тодмо, кин сюриз конкурслэн йылпумъян люкетаз. Вожвылъяськонэ пыриськись нылъёс кулэ вал дасяны видеоролик, кудаз ивортӥзы тунсыкъяськонъёссы, асьсэ вормонъёссы, семьязы, улон интызы сярысь. Видеороликъёс понна куара сётон мынӥз вотэсын но, соосты нимаз дунъяз на жюри но. Оглом финалэ шедизы 14 нылъёс, соос пӧлысь 6-ез Удмуртиысь, 2-ез Челябинск улосысь, быдэн одӥген Мордовиысь, Комиысь, Карелиысь, Ямало-Ненецкой автоном округысь, Омск но Белгород улосъёсысь.Вожвылъяськонлэн йылпумъян люкетэз ортчоз 7-тӥ июле Дэриын «Окно в небо» фестиваль улсын.Елена Рябина  